Genus

Es Genus (Pl.: Genera; vo lat. genus, „Art, Gattung, Gschlecht“, vo agr. γένος, genos) oda grammatische Gschlecht is a Klassifikationsmeakmoi vo Substantiven, wo in rund oan Viadl vo de lebendn Sprochn vo da Wejd fiakimmt.

Es gibt de foigandn Genera:

 feminines („weiblichs“) Genus, wia in (de) Zwetschgn
 maskulines („mennlichs“) Genus, wia in (da) Pfeascha
 neutrales („sechlichs“) Genus, wia in (es) Gmias
 Genus Utrum/commune ("gmoasams Genus", d. h. "belebt ohne sexusbezoene Untascheidung")

 Im Boarischn 

Im Boarischn is ba Leidln da Genus mitm Sexus identisch, ausgnumma ba Vakloanarunga (de Dean, es Deandl). Ba de moastn andan boarischn Substantive ko ma moast koan Zammahang zwischen zwischn da Bedeitung (Semantik) und im Genus dakenna.

De gsamte boarische Nominalflexion richt si am Substantiv aus. Es grammatische Gschlecht (Genus) vom Haptwort bestimmt de Deklination vo da Nominalphrasn; d. h. sowoi da Artikl ois aa s Adjektiv und andare Attribute miassn in Genus, Kasus und Numerus ans Substantiv, wo se begleitn, anglicha wean. Es gibt drei Genera: maskulin, feminin und neutrum.

Im Boarischn wean Substantive afgrund vom grammatischn Gschlecht (Genus) afteit; es Gschlecht is in da Regl ned am Substantiv erkennbor, sundan am bestimmtn Artikl:

 maskulin feminin neutrum Plural da Hund de Kotz es Diandl de Buam

Da unbestimmte Artikl is dageng fia olle drei Genera im Nominativ identisch

 maskulin feminin neutrum a Mo a Frau a Kind 

Literatua

 Ludwig Merkle: Bairische Grammatik, Allitera Valog, Minga, 2005. ISBN 3-86520-078-8

*Genus
Genus